
సాయిధరమ్ తేజ్ హీరోగా నటించిన ‘తిక్క’ సినిమాతో గేయ రచయిత్రిగా పరిచయమయ్యారు కాస్ట్యూమ్ డిజైనర్ నీరజ కోన. సినిమా ఎలా ఆడినప్పటికీ ఆమె రాసిన ‘వెళ్లిపోకే..’ పాట బాగా పాపులర్ అయింది. ఆ ఉత్సాహంతో ఆమె మరో పాటను రాశారు. ఈ సారి రాసింది తమిళ అగ్ర కథానాయకుల్లో ఒకరైన విక్రమ్ సినిమా కోసం కావడం విశేషం. విక్రమ్, తమన్నా జంటగా నటిస్తోన్న ‘స్కెచ్’ సినిమా తెలుగులోనూ విడుదల కానుంది. దాని కోసమే నీరజ ఒక పాట రాశారు. దాన్ని విక్రమ్ స్వయంగా పాడనుండటం మరింత విశేషం. ‘తిక్క’ ద్వారా నీరజను గేయ రచయిత్రిగా పరిచయం చేసిన సంగీత దర్శకుడు తమన్, ఈ సినిమాకూ స్వరాలు కూరుస్తూ, విక్రమ్ చేత ఆ పాటను పాడించనున్నారు. టాప్ హీరోయిన్ల కాస్ట్యూమ్ డిజైనర్గా పేరుపొందిన నీరజ.. గేయ రచయిత్రిగానూ బిజీ అవుతారేమో చూడాలి.

saidharam tej heeroga natinchina ‘tikka’ sinimaatho geya rachayitrigaa parichayamayyaaru castume desiner neeraja kona. sinima ela aadinappatiki aame raasina ‘vellipoke..’ paata baga papular ayindi. aa utsaahamto aame maro paatanu raasaaru. ee saari rasindi tamila agra kathaanaayakullo okaraina vikram sinima kosam kaavadam visesham. vikram, tamanna jantagaa natistonna ‘sketch’ sinima teluguloonuu vidudala kaanundi. daani kosame neeraja oka paata raasaaru. daanni vikram swayamgaa paadanundatam marinta visesham. ‘tikka’ dwara neerajanu geya rachayitrigaa parichayam chesina sangeeta darsakudu taman, ee cinimaakuu swaraalu kuurustuu, vikram chetha aa paatanu paadinchanunnaaru. tap heroinla castume desinerga perupondina neeraja.. geya rachayitrigaanuu biji avtaremo chudali.